b"\n_START_ARTICLE_\nAlbert Claude\n_START_SECTION_\nBiografia\n_START_PARAGRAPH_\nVa n\xc3\xa9ixer el 24 d'agost de 1899 a la poblaci\xc3\xb3 de Longlier, situada al municipi de Neufch\xc3\xa2teau i a la prov\xc3\xadncia de Luxemburg. Va estudiar medicina a la Universitat de Lieja. Entre 1928 i 1929 va treballar a Berl\xc3\xadn aix\xc3\xad com a l'Institut Kaiser Guillem de Dahlem, esdevenint membre de l'Institut Rockefeller de Nova York l'any 1930. Des de 1949 dirig\xc3\xad el Laboratori Jules Bordet de la ciutat de Brussel\xc2\xb7les, poblaci\xc3\xb3 on va morir el 22 de maig de 1983.\n_START_SECTION_\nRecerca cient\xc3\xadfica\n_START_PARAGRAPH_\nA partir de 1930, i gr\xc3\xa0cies a la seva estada a la Universitat Rockefeller de Nova York, va realitzar investigacions, mitjan\xc3\xa7ant el microscopi electr\xc3\xb2nic, sobre la c\xc3\xa8l\xc2\xb7lula que van aprofundir en la comprensi\xc3\xb3 cient\xc3\xadfica de l'estructura i la funci\xc3\xb3 cel\xc2\xb7lular. Tamb\xc3\xa9 va desenvolupar un m\xc3\xa8tode per la centrifugaci\xc3\xb3 diferenciada que separa components cel\xc2\xb7lulars basats en la seva densitat i que va esdevindre una eina b\xc3\xa0sica en la histologia. _NEWLINE_L'any 1974 fou guardonat amb el Premi Nobel de Medicina o Fisiologia, premi compartit amb George Emil Palade i Christian de Duve, per haver descrit l'estructura i funcions de l'interior de les c\xc3\xa8l\xc2\xb7lules."